CELEX: 32014D0713
Language: fi
Date: 2014-10-13 00:00:00
Title: 2014/713/EU: Komission päätös, annettu 13 päivänä lokakuuta 2014 , vuotuisten prioriteettiluetteloiden vahvistamisesta vuodeksi 2015 verkkosääntöjen ja suuntaviivojen laatimista varten  ETA:n kannalta merkityksellinen teksti

14.10.2014   
            
            
               FI
            
            
               Euroopan unionin virallinen lehti
            
            
               L 296/28
            
         KOMISSION PÄÄTÖS,
   annettu 13 päivänä lokakuuta 2014,
   vuotuisten prioriteettiluetteloiden vahvistamisesta vuodeksi 2015 verkkosääntöjen ja suuntaviivojen laatimista varten
   (ETA:n kannalta merkityksellinen teksti)
   
      (2014/713/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 714/2009 (1), jäljempänä ’sähköasetus’, ja erityisesti sen 6 artiklan 1 kohdan,
   ottaa huomioon maakaasunsiirtoverkkoihin pääsyä koskevista edellytyksistä ja asetuksen (EY) N:o 1775/2005 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 715/2009 (2), jäljempänä ’kaasuasetus’, ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Verkkosääntöjen ja suuntaviivojen laatiminen ja täytäntöönpano on tärkeä toimi, joka on välttämätön sähkön sisämarkkinoiden täydellisen yhdentymisen toteuttamiseksi. Kolmannella energiapaketilla luotiin institutionaaliset järjestelyt verkkosääntöjen kehittämiselle, jotta sähkö- ja kaasuverkkoja säänteleviä teknisiä, toiminnallisia ja markkinasääntöjä voidaan tarvittaessa yhdenmukaistaa. Näiden institutionaalisten järjestelyjen mukaisesti energia-alan sääntelyviranomaisten yhteistyövirasto (ACER), siirtoverkonhaltijoiden eurooppalainen verkosto (ENTSO) ja Euroopan komissio tekevät verkkosääntöjen kehittämisessä tiivistä yhteistyötä kaikkien asianomaisten sidosryhmien kanssa. Alat, joilla verkkosääntöjä voidaan laatia, on lueteltu sähköasetuksen ja kaasuasetuksen 8 artiklan 6 kohdassa.
            
         
               (2)
            
            
               Sen lisäksi, että laaditaan verkkosääntöjä sähköasetuksen ja kaasuasetuksen 6 ja 8 artiklassa säädetyn menettelyn mukaisesti, komissio voi omasta aloitteestaan laatia suuntaviivoja ja käynnistää hyväksyntämenettelyn, jolla niistä tehdään oikeudellisesti sitovia. Alat, joilla suuntaviivoja voidaan laatia, on lueteltu sähköasetuksen 18 artiklan 1, 2 ja 3 kohdassa ja kaasuasetuksen 23 artiklan 1 kohdassa.
            
         
               (3)
            
            
               Ensimmäisenä vaiheena kohti sitovia eurooppalaisia verkkosääntöjä Euroopan komissio laatii sähköasetuksen ja kaasuasetuksen 6 artiklan 1 kohdan mukaisesti vuotuisen prioriteettiluettelon, jossa yksilöidään ne alat, joilla verkkosääntöjä on laadittava. Euroopan komission on ennen vuotuisten prioriteettien vahvistamista kuultava ACERia, ENTSOa ja muita asianomaisia sidosryhmiä. Tässä päätöksessä vahvistetaan prioriteetit, jotka komissio on asettanut julkisen kuulemisen tulosten perusteella.
            
         
               (4)
            
            
               
                  Kaasualalla on jo hyväksytty vuosina 2012 ja 2013 yhdenmukaistetut säännöt, jotka koskevat ylikuormituksen hallintamenettelyjä, kapasiteetin jakamista ja tasehallintaa.
            
         
               (5)
            
            
               Sähköasetuksen ja kaasuasetuksen 6 artiklan 1 kohdassa edellytetty julkinen kuuleminen järjestettiin 26 päivästä helmikuuta9 päivään toukokuuta 2014. Komissio sai 20 vastausta (3), mukaan lukien Sähkö-ENTSOn vastaus. ACER ja Kaasu-ENTSO eivät vastanneet julkiseen kuulemiseen. Julkisessa kuulemisessa suurin osa sidosryhmistä tuki jo käynnistettyjen toimien priorisointia ja korosti hyväksyttyjen verkkosääntöjen ja suuntaviivojen asianmukaisen ja hyvin koordinoidun täytäntöönpanon merkitystä. Lisäksi ACER ilmoitti 3 päivänä kesäkuuta 2014 komissiolle, että sen selvitystyön (4) pohjalta kaasukauppaa koskevat yhdenmukaistetut säännöt, jotka liittyvät verkkoon pääsyä koskevien palvelujen tekniseen ja operatiiviseen tarjoamiseen ja järjestelmän tasapainottamiseen, eivät ole tällä hetkellä tarpeellisia.
            
         
               (6)
            
            
               Ottaen huomioon sidosryhmien vastaukset ja energian sisämarkkinoiden täydellisen yhdentymisen varmistamiseksi tarvittavat erilaiset toimet sekä sen, että verkkosääntöjen ja suuntaviivojen täytäntöönpano vaatii merkittäviä resursseja kaikilta asianomaisilta osapuolilta, myös komissiolta, ACERilta ja ENTSOlta, komissio päätti kaasun osalta olla lisäämättä uusia aloja vuoden 2015 prioriteettiluetteloon, vaan sen sijaan poistaa siltä ehdotetut kaasukauppaa koskevat säännöt.
            
         
               (7)
            
            
               Komissio on päättänyt säilyttää kaasualan vuoden 2015 prioriteettiluettelossa yhteentoimivuutta ja tietojen vaihtoa koskevat yhdenmukaistetut säännöt, koska tämän verkkosäännön lopullinen hyväksyminen tapahtuu vasta vuoden 2015 alussa eikä vuoden 2014 lopussa, kuten alun perin suunniteltiin. Sähköalan vuoden 2015 prioriteettiluettelon osalta komissio on päättänyt pitää luettelossa yhdenmukaistetut säännöt, jotka koskevat i) käyttövarmuutta, ii) käytön suunnittelua, iii) kapasiteetin jakamista ja ylikuormituksen hallintaa, mukaan luettuna vuorokausimarkkinoiden ja päivänsisäisten markkinoiden hallinnointi ja kapasiteetin laskenta, iv) sähköntuottajiin sovellettavia verkkoonliittämisvaatimuksia ja v) kulutuksen verkkoonliittämistä. Vaikka nämä säännöt oli alun perin tarkoitus hyväksyä vuoden 2014 kuluessa, komission analyysissä havaittu lisämuutosten tarve, jota korostetaan myös julkisen kuulemisen yhteydessä saaduissa vastauksissa, merkitsee sitä, että ne pitää lisätä myös vuoden 2015 luetteloon,
            
         ON HYVÄKSYNYT TÄMÄN PÄÄTÖKSEN:
   1 artikla
   Komissio vahvistaa vuodeksi 2015 seuraavan prioriteettiluettelon sähköalan yhdenmukaistettujen sääntöjen laatimista varten:
   
               —
            
            
               verkkoon liittämistä koskevat säännöt:
               
                           —
                        
                        
                           sähköntuottajiin sovellettavia verkkoonliittämisvaatimuksia koskevat säännöt (komission hyväksyttävänä);
                        
                     
                           —
                        
                        
                           kulutuksen verkkoonliittäminen (komission hyväksyttävänä);
                        
                     
                           —
                        
                        
                           suurjännitteisten tasasähköjärjestelmien liittämistä koskevat säännöt (verkkosäännön viimeistely ja komission hyväksymismenettelyn aloittaminen);
                        
                     
         
               —
            
            
               verkon käyttöä koskevat säännöt:
               
                           —
                        
                        
                           taajuuden säätöä ja reservejä koskevat säännöt (komission hyväksyttävänä);
                        
                     
                           —
                        
                        
                           hätätilanteessa noudatettavia vaatimuksia ja toimintatapoja koskevat säännöt (verkkosäännön viimeistely ja komission hyväksymismenettelyn aloittaminen);
                        
                     
                           —
                        
                        
                           käyttövarmuutta koskevat säännöt (komission hyväksyttävänä);
                        
                     
                           —
                        
                        
                           käytön suunnittelua koskevat säännöt (komission hyväksyttävänä);
                        
                     
         
               —
            
            
               kapasiteetin jakamista ja ylikuormituksen hallintaa vuorokausimarkkinoilla ja päivänsisäisillä markkinoilla koskevat säännöt, mukaan luettuna kapasiteetin laskenta (komission hyväksyttävänä);
            
         
               —
            
            
               tasehallintaa koskevat säännöt, mukaan luettuna verkkoon liittyvä varavoima (verkkosäännön viimeistely ja komission hyväksymismenettelyn aloittaminen);
            
         
               —
            
            
               pidemmän aikavälin kapasiteetin jakamista koskevat säännöt (komission hyväksyttävänä);
            
         
               —
            
            
               yhdenmukaistettuja siirtotariffirakenteita koskevat säännöt (ACERin selvitys puiteohjeiden laatimiseksi (5)).
            
         2 artikla
   Komissio vahvistaa vuodeksi 2015 seuraavan prioriteettiluettelon kaasualan yhdenmukaistettujen sääntöjen laatimista varten:
   
               —
            
            
               yhteentoimivuutta ja tietojen vaihtoa koskevat säännöt (komission hyväksyttävänä);
            
         
               —
            
            
               yhdenmukaistettuja siirtotariffirakenteita koskevat säännöt (verkkosäännön viimeistely ja komission hyväksymismenettelyn aloittaminen);
            
         
               —
            
            
               EU:n laajuiseen markkinalähtöiseen lähestymistapaan perustuvat uuden kaasunsiirtokapasiteetin jakamista koskevat säännöt (kapasiteetinjakomekanismeja koskevan verkkosäännön muutoksen viimeistely ja komission hyväksymismenettelyn aloittaminen).
            
         3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 13 päivänä lokakuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 211, 14.8.2009, s. 15.
   
      (2)  EUVL L 211, 14.8.2009, s. 36.
   
      (3)  Vastaukset on julkaistu seuraavassa osoitteessa: http://ec.europa.eu/energy/gas_electricity/consultations/20140509_network_code_en.htm
   
      (4)  Tästä selvitystyöstä säädetään vuoden 2014 prioriteettiluetteloa koskevassa komission päätöksessä 2013/442/EU (EUVL L 224, 22.8.2013, s. 14).
   
      (5)  Investointikannustimien osalta Euroopan laajuisia energiaverkkoja koskevan asetuksen 13 artiklassa säädetään säännöistä sen varmistamiseksi, että yhteistä etua koskeville kaasu- ja sähköalan investointihankkeille myönnetään asianmukaisia kannustimia. Tältä osin Euroopan laajuisia energiaverkkoja koskevassa asetuksessa vahvistetaan seuraavat tehtävät:
   
               —
            
            
               Kunkin kansallisen sääntelyviranomaisen on ilmoitettava viimeistään 31 päivänä heinäkuuta 2013 ACERille menetelmät ja perusteet, joita se on käyttänyt investointien ja niihin liittyvien tavanomaista suurempien riskien arviointiin, jos kyseiset menetelmät ja perusteet ovat saatavilla.
            
         
               —
            
            
               ACERin on edistettävä hyvien toimintatapojen jakamista ja annettava suosituksia viimeistään 31 päivänä joulukuuta 2013.
            
         
               —
            
            
               Kunkin kansallisen sääntelyviranomaisen on julkistettava viimeistään 31 päivänä maaliskuuta 2014 menetelmät ja perusteet, joita se on käyttänyt investointien ja niihin liittyvien tavanomaista suurempien riskien arviointiin.
               Edellä mainittujen tehtävien perusteella Euroopan komissio päättää siitä, onko tarpeen vahvistaa suuntaviivat.